โจรสลัดจี้เรือประมงไทยสามลำ ที่มีลูกเรือไทยทั้งหมด 77 คน
โจรสลัดจี้บังคับเรือประมงค์ไทยสามลำ ห่างไปทางทิศตะวันออกของชายฝั่งแอฟริกา เป็นระยะทางกว่า 1,900 กิโลเมตร
การที่โจรสลัดชาวโซมาเลีย จี้บังคับเรือในท้องทะเลเป็นเรื่องที่เกิดขึ้นแทบทุกวันก็ว่าได้ แต่เหตุการณ์ล่าสุด ที่ทำให้เกิดความตระหนกตกใจกัน เกิดในบริเวณที่อยู่ห่างไกล จากบริเวณชายฝั่งแอฟริกาตะวันออก การที่โจรสลัดชาวโซมาเลีย จี้บังคับเรือในท้องทะเลหลวงเป็นเรื่องที่เกิดขึ้นอยู่บ่อยๆ แต่ในครั้งนี้โจรสลัดจี้บังคับเรือประมงค์ไทยสามลำ ซึ่งมีลูกเรือชาวไทยทั้งหมด 77คน การจี้บังคับเรือประมงค์ไทยสามลำครั้งนี้ เป็นเรื่องผิดปรกติวิสัยเพราะเกิดขึ้น ห่างไปทางทิศตะวันออกของชายฝั่งแอฟริกาเป็นระยะทางกว่า 1,900 กิโลเมตร นาวาโท จอห์น ฮาร์เบอะแห่งศูนย์รักษาความปลอดภัย ด้านการเดินเรือสมุทรของกองกำลังทางนาวี แห่งสหภาพยุโรปกล่าวไว้ตอนนี้ว่า “ตั้งแต่กองกำลังทางนาวี ของสหภาพยุโรปมาถึงอ่าวเอเดน และลุ่มน้ำโซมาเลียเมื่อเดือนธันวาคมปีพุทธศักราช 2551เป็นต้นมา การจี้บังคับเรือดังกล่าวเกิดขึ้น ไกลจากอ่าวเอเดนมากที่สุดเท่าที่เราทราบ อันที่จริงนั้น เรื่องข้างต้นเกิดขึ้นใกล้บริเวณชายฝั่งอินเดีย มากกว่าฝั่งทะเลโซมาเลียเสียอีก” ทางการกล่าวว่า ลูกเรือของเรือประมงค์ไทยเหล่านั้น ดูท่าว่าจะปลอดภัยดีและเรือประมงค์ไทย ที่โดนจี้บังคับไป กำลังแล่นบ่ายโฉมหน้าไปสู่ชายฝั่งโซมาเลีย นาวาโท จอห์น ฮาร์เบอะ กล่าวต่อ วอยซ ออฟ อเมริกาว่า เหตุการณ์ครั้งล่าสุด ซึ่งเกิดห่างไกลจากโซมาเลียมากเหลือเกินนี้ ควรจะเป็นเครื่องเตือนให้ประเทศที่อยู่ในภูมิภาคดังกล่าว เกิดความตระหนักว่าภัยคุกคามที่ว่านี้ เป็นเรื่องร้ายแรงและให้ทุกประเทศ ในภูมิภาคร่วมกับสหภาพยุโรป ในการต่อสู้กับอาชญากรรมดังกล่าว มีการกล่าวโทษโจรสลัดชาวโซมาเลียว่า จี้บังคับเรือไปยี่สิบกว่าลำตั้งแต่ต้นเดือนมีนาคมเป็นต้นมา และจับลูกเรือไว้เป็นตัวประกันสองร้อยกว่าคน การกระทำเยี่ยงโจรสลัดนี้เป็นงานที่มีรายได้งาม เป็นที่ทราบกันว่าบริษัทเดินเรือ ยอมจ่ายเงินค่าไถ่เป็นแสนๆ หรือเป็นล้านๆ เหรียญสหรัฐในบางกรณีเพื่อให้โจรสลัด ปล่อยลูกเรือและเรือของบริษัท โครงการช่วยเหลือชาวเรือกะประมาณว่า ตามบริเวณน่านน้ำระหว่างอินเดียและแอฟริกานั้น มีโจรสลัดที่ออกล่าเหยื่อจำนวน1,500 คน ซึ่งทำงานให้กับกลุ่มที่สำคัญต่างๆ เจ็ดกลุ่ม โครงการช่วยเหลือชาวเรือดังกล่าวระบุว่าอาชญากรใน โซมาเลียและประเทศอีกจำนวนหนึ่ง รวมทั้งเลบานอน เคนยา และสหรัฐอาหรับเอมิเรตส์ เป็นผู้ออกเงินทองให้แก่พวกโจรสลัดในการจี้บังคับเรือ